|  |  |  |
| --- | --- | --- |
|  | Nova pot 91351 Brezovica01 36 51 233www.vrtci-brezovica.si |  |

**NAZIV AKTIVNOSTI: Sreča**

|  |  |
| --- | --- |
| **področje aktivnosti po kurikulumu**  |  Področje Jezik |
| **starost otrok** | 5-6 let |
| **strokovni delavki** | Janja Suhadolnik, Marjanca Cilenšek |
| **namen aktivnosti** | Otrok razvija sposobnost miselnega in čustvenega sodelovanja v literarnem svetu |
| **potreben material** | List papirja, svinčnik |
| **opis aktivnosti****(navodilo za aktivnosti)** | SrečaKaj je zate sreča?Kako ti lahko osrečiš sebe in drugega?Srečo negujemo tako:* Vsak dan poiščemo nekaj, kar nas veseli.
* Zadovoljni smo sami s sabo in s tem, kar imamo.
* Radost iščimo v prijateljstvu, dobroti in širjenju lepega.
* Veselimo se svojih uspehov in uspehov drugih.
* Smo pozitivni, optimistični in verjamemo, da ima vsak problem rešitev.
* Poiščimo nekaj dobrega tudi v trenutkih, ko nam je najtežje.

 Tibetanska pravljica: O miški in slonuMiška je padla v jamo in se ni mogla rešiti iz nje. Uboga miška! Žalostno je cvilila, a nihče je ni slišal. Že je mislila, da je konec in da bo morala poginiti v jami.Tedaj ja mimo prišel slon in zaslišal njen glasek. Stegnil je rilec v jamo in potegnil miško na svetlo. »Prisrčna hvala, ljubi slon, je rekla miška. Rešil si mi življenje in oddolžila se ti bom.« »Le kako se boš ti, miška, meni oddolžila,« se je zasmejal slon in šel dalje po svoji poti. Čez nekaj dni so lovci ujeli slona. Zvezali so ga z vrvmi in ga pustili ležati samega na gozdnih tleh, da ga bodo drugi dan zjutraj prišli iskat. Bila je temna noč. Slon je žalosten ležal na zemlji, klical na pomoč, se trudil in napenjal, da bi raztrgal vezi. Zaman. Tedaj se je od nekod vzela miška, majcena miška in začela gristi vrvi, s katerimi so lovci zvezali slona. Grizla je in grizla….. Predno je zasijalo jutro, je nagrizla toliko vrvi, da je osvobodila slona. »Glej slon, je rekla, prišlo je, kot sem ti obljubila. Oddolžila sem se ti. Včasih zmore miška, česar ti s svojo močjo ne zmoreš.«Otroci nadaljujte pravljico. Sestavite svojo. Narišite kar vas je v pravljici nagovorilo. Pogovarjajte se o sreči, dobroti, pomoči drug drugemu, o malih stvareh, o odnosih, ki te veselijo, osrečijo. Negujte srečo!Zapojte pesmico: Če si srečen  |
| **morebitne fotografije dejavnosti iz interneta (navedite še vir)** | [www.otroskapesmica.si/ce-si-srecen/](http://www.otroskapesmica.si/ce-si-srecen/) besedilo in notni zapis |
| **Misel, komentar vzgojiteljice** | Spoštovani starši, dragi otroci, kljub stiskam in strahovom, ki jih vsi doživljamo, vam želim, da se imate radi, da ohranite dobro voljo in vsak dan poiščete nekaj, kar vas osreči. Želim vam lep pozdrav, ostanite zdravi in srečni za to, kar imamo lepega v sebi in okoli nas!  |